డా శ్రీనివాసాచారిగారికి తెలుగుతో పాటు సంస్కృతము, కన్నడములో గూడా అసాధారణ పాండిత్యము గలదు. వారు తమిళంగూడా సునాయాసముగా మాట్లడగలిగేవారు. వారి విజ్ఞానపరిశోధనకు మూలాధారమైన పురాతత్వ శాస్త్రము, (ఆర్కియాలజీ) లోవారు ప్రతిభావంతులు. శిలాశాసనములు విశదీకరించటంలో వారు దిట్ట. ఆంధ్ర ప్రదేశ్ లోని<MASK>, నాగార్డున సాగర్ ప్రాంతములదు బయల్పడిన అనేక అమూల్య శిలా శాసనములపై కృషి చేశారు. విజయవాడ యస్ ఆర్ ఆర్ కాలేజీలో అధ్యాపకులుగా చేసే రోజలలోనే (1940 దశాబ్ధ మొదట్లో) వారు చారిత్రక వ్యాసములు ప్రచురించారు. వారి వ్యాసములు భారతి లోను ఇతరపత్రికలలోనూ ప్రచురించబడినవి. సంగ్రహ ఆంధ్ర విజ్ఞాన కోశం లోను, 1941 లో మాగంటి బాపినీడు గారు ప్రచురించిన ఆంధ్ర సర్వస్వం లోను ప్రచురించబడినవి. డా శ్రీనివాసాచారి గారు హైదరాబాదులో ఆంధ్రప్రదేశ ప్రభుత్వమువారి ఆర్కియాలజీ శాఖకు డైరక్టురు గానుండినప్పటి నుండి వారు అయ్యదేవర కాళేశ్వరరావు గారి ప్రోత్సాహముపై ప్రభుత్వమువారి సాహిత్య కమిటీలలో అదనపు బాధ్యతలు స్వీకరించారు.
పుట్టపర్తి శ్రీనివాసాచారి
బేతంచర్ల అమరావతి శ్రీకాళహస్తి అనంతపూరు